ร้านตกแต่งน่ารักมาก สไตล์นั่งอยู่ในบ้านก็จะมีของใช้กระจุกกระจิกที่มีตามบ้าน (ฝรั่ง) สีสันโทนน้ำตาลเหลือง สดใสผสมอบอุ่น เหมาะแก่การนั่งคุยเพลินๆจิบชากาแฟ กับเพื่อนๆ ถ้ามากับคู่รักแต่ละคนก็จะเข้าสู่โลกส่วนตัว เพราะมันผ่อนคลายเหมือนบ้าน
ที่ร้านมีทั้งอาหารและขนม ในส่วนของอาหารเป็นสไตล์อิตาเลี่ยน และฟิวชั่นบ้าง 
วันนี้ลองสั่งเป็น Salmon Green tea salad เป็นสลัดแซลมอนทอด ราดน้ำสลัดที่เป็นน้ำมันงา (มัั้ง) ผสมชาเขียว (แต่ไม่มีกลิ่นของชาเขียวเลย) จานนี้ให้ 3 ดาวครึ่ง เพราะแซลมอนถูกเอาไปทอด ทำให้อมน้ำมัน พอกินกับน้ำมันสลัดก็เลยเลี่ยนๆไปหน่อย ถ้าเอาปลาไปย่าง จะให้กลิ่นที่หอมกว่าและไม่เลี่ยน แถมรู้สึก healthy กว่าด้วย
อีกจานหนึ่งเป็น สปาเก็ตตี้ ama..(ชื่อยาว จำไม่ได้ แต่พนักงานเรียก "สปาเก็ตตี้ อาม่า") เป็นสปาเก็ตตี้ที่แปลกคือผัดกับพริกแห้งและเบค่อน แต่ใส่ซอสมะเขือเทศด้วย จานนี้ให้ 3 ดาวครึ่งเช่นกัน เพราะรู้สึกว่ารสพริกมันไม่เข้ากับรสซอสมะเขือเทศ แล้วเบค่อนก็ทอดมาเป็นชิ้นเล็กๆไปหน่อย 

แต่โดยรวมยังให้ 4 ดาว เพราะบรรยากาศโอเค มาได้อีก และคราวหน้าจะมาลองชิมเค้กดูค่ะ